সেঞ্চুরি মিস করেও নজির কোহলির! ভাঙলেন শচীনের এই রেকর্ড

ওয়েব ডেস্ক: যেভাবে ২০২৫ শেষ করেছিলেন, সেভাবেই ২০২৬ শুরু করলেন বিরাট কোহলি (Virat Kohli)। মাত্র সাত রানের জন্য সেঞ্চুরি মিস করলেও রবিবার এক নতুন ইতিহাস লিখলেন তিনি। নিউজিল্যান্ডের বিরুদ্ধে ওডিআই সিরিজের (IND vs NZ) প্রথম ম্যাচেই আন্তর্জাতিক ক্রিকেটের সর্বোচ্চ রান সংগ্রাহকদের (Most Runs In International Cricket) তালিকায় দ্বিতীয় স্থানে উঠে এলেন ভারতের এই কিংবদন্তি।

ভাদোদরার ম্যাচের আগে সাঙ্গাকারাকে টপকাতে কোহলির দরকার ছিল মাত্র ৪২ রান। ইনিংসের ১৯তম ওভারেই সেই মাইলফলক স্পর্শ করেন তিনি। একইসঙ্গে আন্তর্জাতিক ক্রিকেটের সব ফরম্যাট মিলিয়ে কোহলির মোট রান পার করল ২৮,০০০-এর গণ্ডি। এই তালিকায় এখন শুধুমাত্র শচীন তেন্ডুলকরের (Sachin Tendulkar) পিছনে রয়েছেন তিনি।

আরও পড়ুন: কোহলির বিরাট ইনিংস! নিউজিল্যান্ডকে হারিয়ে বর্ষবরণ ভারতের

একইসঙ্গে এদিন বিরাট আরেক দিক দিয়ে শচীন তেন্ডুলকরকে পিছনেও ফেললেন। আন্তর্জাতিক ক্রিকেটের ইতিহাসে দ্রুততম ব্যাটার হিসেবে তিনি ২৮,০০০ রানের মাইলফলকে পা রাখলেন। কোহলি এই রান করেন মাত্র ৬২৪ ইনিংস খেলেই। যেখানে শচীন তেন্ডুলকর এই রানে পৌঁছেছিলেন ৬৪৪ ইনিংসে, সাঙ্গাকারার লেগেছিল ৬৬৬ ইনিংস।

আন্তর্জাতিক ক্রিকেটে সর্বাধিক রান

শচীন তেন্ডুলকর (ভারত): ৩৪,৩৫৭

বিরাট কোহলি (ভারত): ২৮,০৬৮

কুমার সাঙ্গাকারা (শ্রীলঙ্কা): ২৮,০১৬

রিকি পন্টিং (অস্ট্রেলিয়া): ২৭,৪৮৩

মাহেলা জয়বর্ধনে (শ্রীলঙ্কা): ২৫,৯৫৭

জ্যাক ক্যালিস (দক্ষিণ আফ্রিকা): ২৫,৫৩৪